1 Bakorinthe 9 | Bibele e Inthaneteng | Phetolelo ea Lefatše le Lecha
9 Na ha kea lokoloha?+ Na ha ke moapostola?+ Na ha kea bona Jesu Morena+ oa rōna? Na lōna ha le mosebetsi oa ka Moreneng? 2 Haeba ha ke moapostola ho ba bang, kannete-nete ke eena ho lōna, etsoe le tiiso e tiisang+ boapostola ba ka kamanong le Morena. 3 Boitšireletso ba ka ho ba ntlhahlobang bo ka tsela e latelang:+ 4 Re na le matla a ho ja+ le a ho noa, na ha ho joalo? 5 Re na le matla a ho tsamaea le morali’abo rōna e le mosali,+ esita le joaloka baapostola ba bang kaofela le barab’abo Morena+ le Kefase,+ na ha ho joalo? 6 Kapa na ke Barnabase+ le ’na feela ba se nang matla a ho lesa mosebetsi oa lefatše?+ 7 Ke mang ea keng a sebeletse e le lesole ka litšenyehelo tsa hae? Ke mang ea lemang serapa sa morara ’me a sa je litholoana tsa sona?+ Kapa ke mang ea lisang mohlape ’me a sa je lebese la mohlape oo?+ 8 Na ke bua lintho tsee ka litekanyetso tsa batho?+ Kapa na Molao+ le oona ha o bue lintho tsee? 9 Etsoe molaong oa Moshe ho ngoliloe: “U se ke ua tlama poho molomo ha e pola lithollo.”+ Na ke lipoho tseo Molimo a li hlokomelang? 10 Kapa na ka ho feletseng ke ka lebaka la rōna a ho buang? Ka sebele ke ka lebaka la rōna ho ileng ha ngoloa,+ hobane motho ea lemang o tšoanela ho lema ka tšepo le motho ea polang o tšoanela ho etsa joalo ka tšepo ea hore a be le kabelo.+ 11 Haeba re jetse lintho tsa moea+ ho lōna, na ke ntho e khōlō haeba re tla kotula lintho tsa nama ho lōna?+ 12 Haeba banna ba bang ba ba le kabelo matleng ana holim ’a lōna,+ na rōna ha re be le kabelo ho ’ona haholo? Leha ho le joalo, ha rea sebelisa matla ana,+ empa re jara lintho tsohle, e le hore re se ke ra fana ka tšitiso leha e le efe litabeng tse molemo+ tse mabapi le Kreste. 13 Na ha le tsebe hore banna ba etsang litšebeletso tse halalelang ba ja+ lintho tsa tempele, ’me ba sebeletsang+ kamehla aletareng ba na le kabelo ea bona le aletare? 14 Hape, ka tsela ena, Morena o laetse+ bakeng sa ba phatlalatsang litaba tse molemo hore ba phele ka litaba tse molemo.+ 15 Empa ha kea sebelisa leha e le ’ngoe ea litokisetso tsena.+ Ka sebele, ha kea ngola lintho tsena e le hore ho ka ba joalo tabeng ea ka, kaha ho ne ho tla ba molemo hore ke shoe ho e-na le—ha ho motho ea tla etsa lebaka la ka la ho ithorisa+ lefeela! 16 Joale, haeba ke bolela litaba tse molemo,+ hase lebaka la hore ke ithorise, etsoe ke tlamehile+ ho ho etsa. Ka sebele, ho malimabe+ ’na haeba ke sa ka ka bolela litaba tse molemo! 17 Haeba ke etsa sena ka ho rata,+ ke na le moputso;+ empa haeba ke se etsa khahlanong le thato ea ka, leha ho le joalo ke na le botsamaisi+ bo behiloeng tlhokomelong ea ka. 18 Joale, moputso oa ka ke eng? Hore ha ke ntse ke bolela litaba tse molemo ke fane ka litaba tse molemo ntle ho tefo,+ e le hore ke se ke ka sebelisa matla a ka hampe litabeng tse molemo. 19 Etsoe, le hoja ke lokolohile ho batho bohle, ke ikentse lekhoba+ ho bohle, e le hore nka rua+ batho ba eketsehileng. 20 Kahoo ho Bajuda ke ile ka ba joaloka Mojuda,+ e le hore nka rua Bajuda; ho ba tlas’a molao ka ba joaloka ea tlas’a molao,+ le hoja ke se tlas’a molao,+ e le hore nka rua ba tlas’a molao. 21 Ho ba hlokang molao+ ka ba joaloka ea hlokang molao,+ le hoja ke se ea hlokang molao mabapi le Molimo empa ke le tlas’a molao+ mabapi le Kreste,+ e le hore nka rua ba hlokang molao. 22 Ho ba fokolang ka ba ea fokolang, e le hore nka rua ba fokolang.+ Ke fetohile lintho tsohle ho batho ba mefuta eohle,+ e le hore ka sebele nka pholosa ba bang. 23 Empa ke etsa lintho tsohle ka lebaka la litaba tse molemo, e le hore nka li arolelana+ le ba bang. 24 Na ha le tsebe hore limathi+ peisong li matha kaofela, empa ke se le seng feela se amohelang moputso?+ Mathang+ ka tsela eo le ka o fumanang.+ 25 Ho feta moo, monna e mong le e mong ea nkang karolo tlhōlisanong o sebelisa boitšoaro+ linthong tsohle. Joale, ka ho hlakileng, bona ba ho etsa e le hore ba ka fumana moqhaka+ o ka bolang, empa rōna e le hore re ka fumana o ke keng oa bola.+ 26 Ka hona, tsela eo ke mathang+ ka eona hase ka ho se nepisise; tsela eo ke tobisang ho otla ha ka ka eona ke ka tsela ea hore ke se ke ka otla moea;+ 27 empa ke teteka ’mele+ oa ka ’me ke o tšoara joaloka lekhoba, e le hore, ka mor’a hore ke bolelle ba bang, ke se ke ka ba ea sa amoheleheng+ ka tsela e itseng.